Веднага след влизането на Румъния във войната (август 1916 г.) Зайончковски е пратен в помощ на руския съюзник в Добруджа, начело на XLVII армейски корпус (2 пехотни дивизии). Първият му сблъсък с българите е безуспешният опит да отвоюва Добрич (5 – 7 септември). След разгрома при Тутракан присъединява остатъците от румънските войски към корпуса си в новообразуваната Добруджанска армия. Отразява първата българска атака на Кубадин, но при втората търпи поражение, което струва контрола над Добруджа.